এসময়ত অসমৰ ৰাজ্যিক ফুটবল দলক প্ৰতিনিধিত্ব কৰা শিৱসাগৰৰ তুলতুল দত্তৰ অৱস্থা অতি দুখজনক। পেটৰ ভাতমুঠিৰ বাবেও এতিয়া তেওঁ কঠোৰ সংগ্ৰাম কৰিব লগীয়া হয়। এসময়ৰ সুদক্ষ খেলুৱৈজনে এতিয়া বজাৰত পাচলিৰ দোকান দি জীৱনৰ নিম্নতম প্ৰয়োজনখিনি পূৰাবৰ চেষ্টাত ব্যস্ত থাকে। অথচ তেওঁ এসময়ত অসমক প্ৰতিনিধিত্ব কৰি সন্তোষ ট্ৰফীতো খেলিছিল। কিন্তু এসময়ত সফল খেলুৱৈ হিচাপে নাম থকাৰ পিছতো আজিলৈকে তেওঁ নাপালে অসম চৰকাৰৰ ক্ৰীড়া পেঞ্চন। এয়া কেৱল আক্ষেপৰ কথাই নহয়, হতাশাৰো কাৰণ। অৱশ্যে প্ৰাক্তন খেলুৱৈ শ্ৰী দত্তই মনত কোনো আক্ষেপ নাই বুলি জানিবলৈ দিয়ে। তেওঁ জীৱন নিৰ্বাহৰ বাবে শিৱসাগৰ চহৰৰ মাজমজিয়াৰ কে পি চাৰিআলিত পথৰ কাষতে পাচলিৰ দোকান দিয়ে। তেওঁৰ প্ৰতি চকু মেলি চাবলৈ আৰু অন্ততঃ ক্ৰীড়া পেন্সনটো দিবলৈ অসম চৰকাৰক স্থানীয় ৰাইজে আহ্বান জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
